
Paniniil at panlilinlang ang magiging 
sangkap ng paghaharing Marcos Il 


indi pa man ganap na nakauupo si Ferdinand Marcos Jr. sa ninakaw 
niyang trono, nakasungaw na ang balaraw ng pasistang paniniil at 
panlilinlang, pangitain ng kadilimang haharapin ng sambayanang Pili- 


pino sa darating na anim na taon. 


Sa nagdaang ilang linggo, su- 
nud-sunod ang banta at hakbanging 
sumasagasa sa demokratikong kara- 
patan ng mamamayan na magpaha- 
yag at sama-samang ipamalas ang 
kanilang hinaing at protesta. Hindi 
bababa sa tatlong aksyong masa sa 
lansangan ang marahas na binatuta, 
binumbero at binuwag ng mga pulis. 
Ang mga ito'y nagpabalik sa mapa- 
pait na alaala ng paniniil sa panahon 
ng pasistang diktadurang Marcos 
kung kailan tuwirang pinagbawalan 
ang mga tao na magtipon at kolekti- 
bong magpahayag. 

Sa pagbibigay-matwid sa gina- 
wang marahas na pagbuwag, iginiit 
ng mga upisyal ng pulis na ang mga 
rali ay "panggugulo." Pinalalabas na 


"iligal" ang mga raliyista at ang mga 
kabataang lumalahok ay "biktima ng 
pang-uudyok." Pilit na nilulunod ang 
boses ng mamamayang nagwawaksi 
sa panunumbalik ng mga Marcos sa 
poder at naghahayag ng hinaing la- 
ban sa malawakang pandaraya sa 
nagdaang eleksyon. 

Ginagamit ng Philippine National 
Police (PNP) ang Batas Pambansa 
880, na pinagtibay sa ilalim ng dik- 
tadurang Marcos, para takdaan ng 
hangganan ang karapatan ng ma- 
mamayan na magrali sa lansangan. 
Tahasang idinedeklara ng PNP ang 
patakarang anti-demokratiko at ini- 
latag ang magiging patakaran sa ila- 
lim ng rehimeng Marcos II. 

Ang panunupil sa mga rali sa 


lansangan ay pagpapakitang-gilas 
ng mga upisyal ng PNP kay Marcos 
Jr., upang patunayang handa silang 
pagsilbihan ang kagustuhan ng anak 
ng diktador katulad na nagsilbi sila 
noong mga bastonerong tagasaway 
sa sinumang magsalita o kumilos la- 
ban sa korapsyon, pandarambong at 
paniniil sa ilalim ng batas militar. 
Nakikini-kinita ring kaakibat sa 
paniniil sa mga demokratikong kara- 
patan, titindi ang panlilinlang at 
pagtatakip sa mga krimen ng mga 
Marcos sa tabing ng "pagdedebate 
ukol sa kasaysayan" at diumano'y 
"pagbibigay ng panig" ng mga 
Marcos. Gagamitin ng mga Marcos 
ang pampulitikang kapangyarihan at 
malawak na rekurso ng gubyerno 
para makapangibabaw ang maka- 
Marcos na pambabaluktot sa kasay- 
sayan at katotohanan sa masmidya, 
social media, edukasyon at kultura. 
Sa iba't ibang kaparaanan ay gi- 


nigipit ang masmidya upang pigilang 
magampanan ang trabaho nito sa 
pagsisiwalat ng katotohanan sa ha- 
lip na bumalik sa papel nito noong 
batas militar na tagapagbrodkas la- 
mang ng sasabihin ng mga Marcos at 
kanilang mga upisyal. Itinutulak ng 
mga Marcos na upisyal na bigyan ng 
mas malaking espasyo ang masusu- 
gid nilang tagapropaganda sa social 
media (mga "vlogger") upang lunu- 
rin at isasantabi ang masmidya. Ang 
kritikal na mga mamamahayag at 
brodkaster, maging mga akademiko 
at eksperto, ay pinagkakaitan ng 
pagkakataong makapagtanong o 
makapangalkal ng impormasyon, di- 
nudumog ng panunuya o kaya'y ta- 
hasang pinagbabantaan. 

Pinipilipit ang salitang "pagka- 
kaisa" upang paluhurin ang lahat sa 
kapangyarihan ng mga Marcos, bil- 
hin ang katapatan ng mga huwes, 
pulitiko at malalaking negosyante, 
patahimikin o sagasaan ang mga tu- 
mututol, upang gayo'y dominahan 
ang lahat ng aspeto ng pulitika at li- 
punan. Ganap nang kontrolado ng 
mga Marcos ang Senado at Kongre- 
so. Hindi malayong isunod rin ang 
Korte Suprema. 

Paspasan ngayon ang paglalatag 
ng mga sangkap ng paniniil at panli- 
linlang para sa pagtatag ng pagha- 

Ang Ang Bayan ay inilalabas sa 
wikang Pilipino, Bisaya, Iloco, 
Hiligaynon, Waray, Ingles at Espanyol. 
Tumatanggap ang Ang Bayan ng mga 
kontribusyon sa anyo ng mga artikulo 
at balita. Hinihikayat din ang mga 
mambabasa na magpaabot ng mga 
puna at rekomendasyon sa ikauunlad 


ng ating pahayagan. 


Ang Ang Bayan ay inilalathala dalawang beses bawat buwan 
ng Komite Sentral ng Partido Komunista ng Pilipinas 


Editoryal: 


haring may absolutong kontrol ng 
mga Marcos sa estado at lipunan. 
Ang kapangyarihang ito ay tiyak na 
gagamitin upang siguruhin ang inte- 
res ng mga Marcos kabilang ang 
510-bilyong nakaw na yaman, mga 
deposito sa mga bangko, mga dya- 
mante, mga mansyon, mga mama- 
haling larawan at iba pang obra, 
hindi bayad na buwis, at pati na pa- 
ra ganap na makaiwas sa pananagu- 
tan sa ilanlibong pinatay, tinortyur 
at pinahirapan noong madilim na 
panahon ng batas militar. 

Ang pagbaling sa tiranikong pa- 
niniil at panlilinlang ang mukha nga- 
yon ng maka-uring paghahari ng 
neokolonyal na estado ng mga bur- 
ges kumprador at panginoong may- 
lupa. Sa gitna ng pandaigdigan at 
lokal na krisis, lalong nag-iibayo ang 
pagkagahaman ng mga naghaharing 
pangkatin sa hangad na solohin ang 
kumikitid na pakinabang ng kanilang 
pakikipagsabwatan sa dayuhang 
malalaking bangko at korporasyon. 

Pabor sa mga naghahari na ga- 
mitin ang absolutong kapangyarihan 
upang sagasaan ang pambansang 
soberanya, todong huthutin ang ya- 
man ng bansa at pagkakitaan ang 
bayan. Ang labis na kapital na hawak 
ng mga bangko sa US, Japan at Chi- 
na ay ginagamit na pang-utang sa 

ngalan ng "kaunlaran" para ibili ng 
kanilang mga kalakal at serbisyo. 

Matapos pirmahan kamakailan 
ni Duterte ang bagong mga neolibe- 
ral na batas, nagmamadali ngayong 
makapasok ang mga kumpanyang 
Amerikano sa pagmimina at mga 
plantasyon, laluna sa Mindanao. 
Kaakibat nito ang pinaigting na 
kampanya ng panunupil laban sa 
masang magsasaka at mga minor- 
yang mamamayan para palayasin 
sila at agawin ang kanilang mga lu- 
pa. Ang malalaking burgesya at bu- 
rukratang maka-Marcos ay tiyak na 
patuloy na makikinabang sa malala- 
king kontrata sa gubyerno sa 
imprastruktura, kontrol sa pampub- 
likong yutilidad at iba pa. 

Habang may ilang malalaking 
burgesya at burukratang kapitalis- 
tang nagiging bilyunaryo, mayorya 
ng mamamayan ay nasasadlak sa 
hirap at gutom, mababang sahod, 
malawakang disempleyo at kawalan 
ng kita. Palubha nang palubha ang 
kanilang pagdurusa habang palalim 
nang palalim ang krisis ng naghaha- 
ring sistemang malakolonyal at ma- 
lapyudal. 

Para sa mamamayang Pilipino, 
laluna para sa mga manggagawa at 
masang anakpawis, walang ibang 
hahantungan ang paglalatag ng 
paghaharing absoluto ni Marcos Jr., 
kundi ang pagkakait ng kanilang 
mga karapatang demokratiko at 
pagsasara ng iba't ibang larangan 
ng malayang pamamahayag. Itinu- 
tulak sila ng kalagayan na ibayong 
magkaisa at sama-samang kumilos 
para ihayag ang kanilang mga hina- 
ing at ipagtanggol ang kanilang in- 
teres at kapakanan. Dapat kumilos 
ang progresibo at patriyotikong mga 
uri at sektor para buuin sa buong 
bansa ang pinakamalapad na nag- 
kakaisang prente ng lahat ng pwer- 
sang demokratiko para ihiwalay ang 
absolutong paghaharing Marcos II. 

Kaalinsabay nito, dapat palaka- 
sin ang rebolusyonaryong armadong 
pakikibaka sa kanayunan. Katulad 
sa nakaraan, magsisilbi ang Bagong 
Hukbong Bayan bilang di natitinag 
na moog ng paglaban ng bayan sa 
pasistang tiraniya. AS! 

Pamilyang Marcos, 
ganap nang nakapanumbalik sa poder 


G”” nang nakapanumbalik sa poder ang mga 
Marcos nang iproklama si Ferdinand Marcos 
Jr. bilang ika-17 presidente ng reaksyunaryong gub- 
yerno ng Republika ng Pilipinas noong Mayo 25. Kasa- 
bay nito, napalawig din ng mga Duterte ang kanilang 
paghahari sa pagkapanalo ni Sara Duterte bilang bise 


presidente. 


Animo'y ipinamukha ng mga 
Marcos sa sambayanan ang kani- 
lang pagbawi ng poder nang umak- 
yat sa entablado sa harap ng pi- 
nag-isang sesyon ng Kongreso ang 
buo nilang pamilya, sa pangunguna 
ng inang si Imelda, na dapat ay na- 
sa kulungan. 

Pumalakpak sa  “makasaysa- 
yang” eksenang ito ang kalakhan ng 
mga myembro ng Kongresong pina- 
mumutiktikan ng mga dinastiyang 
pampulitika. Tanging ang blokeng 
Makabayan ang nagpahayag ng ma- 
tinding galit sa pamamagitan ng 
pagsigaw ng kanilang pagtutol at 
paglabas sa bulwagan sa panahon 
ng proklamasyon. 

Binweltahan ng Partido Komu- 
nista ng Pilipinas ang pagdiriwang 
ng mga Marcos bilang isang “mala- 
king insulto sa kolektibong alaala ng 
mamamayang Pilipino” na nag-alsa 
at nagpalayas sa kanila. Sa labas ng 
Kongreso, inudyok ng eksena ang 
galit ng marami at lumaganap ang 
panawagang ikulong si Imelda na hi- 
natulan ng 77 taong pagkakakulong 
sa pitong kaso ng katiwalian noon 
pang Nobyembre 2018. 


Gubyerno ng mga tirano 
at teknokrata 

Tulad ng inaasahan, ginan- 
timpalaan ni Marcos Jr. ang kanyang 
mga tauhan at alyado ng mga 
pusisyon sa kanyang gabinete. 
Kabilang dito ang mga angkan na 
nakinabang sa diktadura ng kanyang 
ama. 

Para tiyaking tuluy-tuloy ang 
daloy ng disimpormasyon at kontro- 
lin ang kanilang kwento, itinalaga 
niya bilang Executive Secretary si 

Victor Rod- 
riquez, ang 
matagal na 
niyang chief 
of staff at 
tagapagsali- 
ta sa pana- 
hon ng kam- 
panya. Gina- 
wa naman niyang Press Secretary si 
Rose Beatrice Cruz-Angeles, isang 
“vlogger” na nagpapatakbo sa mga 
troll farm, na ginamit sa kampanya 
ng pagrebisa sa kasaysayan. 

Tatayong kalihim ng Department 
of Education si Sara Duterte habang 
ang kanyang tagapagsalitang si 
Christina Garcia-Frasco ay sa De- 
partment of Tourism. Tatayong kali- 
him ng Department of Social Welfare 
and Development ang brodkaster na 
si Erwin Tulfo (kapatid ng nahalal na 
senador na si Raffy Tulfo at ng da- 
ting Tourism Secretary na si Wanda 
Tulfo-Teo). Hinirang na Special 
Assistant to the President si dating 
Davao del Norte Rep. Anton Lagda- 
meo Jr. Si Rodrigo Duterte mismo ay 
nababalitang itatalaga bilang “drug 
czar,” na isang kabalintunaan sa la- 
hat ng mga kasong haharapin niya 
kaugnay sa huwad na gera kontra- 
droga. 

Hindi ginalaw at lalupang sinu- 
hayan ng mga teknokratang taga- 
pagtaguyod ng neoliberalismo ang 
kanyang “tim sa ekonomya.” Binu- 
buo ito nina Benjamin Diokno bilang 
kalihim ng Department of Finance, 
Felipe Medalla bilang gubernador ng 
Bangko Sentral ng Pilipinas, Alfredo 
Pascual sa Department of Trade and 
Industry, at si Arsenio Balisacan sa 
National Economic and Development 


Authority. 

Samantala, itinalaga niyang ka- 
lihim ng Department of Justice si Je- 
sus Crispin Remulla, anak ng dating 
gubernador na si Juanito Remulla Sr. 
na isa sa pinakamasugid na alipures 
ni Marcos Sr. Umani ang Remullang 
ito ng batikos noong panahon ng 
kampanya matapos i-red-tag niya 
ang mga dumalo sa rali ng tamba- 
lang Leni-Kiko sa Cavite. 

Isa ring anak ng dating alipures 
ang itinalaga ni Marcos Jr. sa De- 
partment of Migrant Workers. Hini- 
rang sa pusisyon si Susan Ople, anak 
ng dating Minister of Labor na si 
Blas Ople, ang pangunahing propa- 
gandista ng “Bagong Lipunan.” Pi- 
nuno naman ng Presidential Mana- 
gement Staff si dating Manila 
Rep. Zenaida Angping, isa pang lo- 
yalista. 

Samantala, pwersahang binu- 
wag ng mga pulis ang martsa ng mga 
progresibong grupo mula sa bakuran 
ng Commission on Human Rights 
(CHR) tungo sa Kongreso sa araw ng 
proklamasyon. 

Binomba nila ng tubig at binatu- 
ta ang mga raliyista na nagresulta 
sa pagkasugat ng 14 katao. Gabi pa 
lamang ng Mayo 24, nakaabang na 
ang mga pulis sa lugar. Umani nang 
malawakang pagbatikos ang mara- 
has na dispersal. [ab] 

Daan-daang pamilya sa Maguindanao, Lanao at Ifugao, 


lumikas dahil sa pambobomba at militarisasyon 


| aris ang daan-daang pamilya sa mga bayan sa Maguindanao, Lanao del 
Sur at Ifugao matapos ang serye ng pambobomba at militarisasyon ng Armed 
Forces of the Philippines (AFP) sa kanilang mga komunidad noong Mayo 23. 


Mahigit 600 pamilya sa bayan ng 
Datu Salibo, Maguindanao ang napi- 
litang lumikas kasunod ng pambo- 
bomba ng AFP sa Barangay Ganta. 
Pinalabas ng mga sundalo na target 
ng pambobomba ang isang “grupo 
ng terorista.” 

Ayon sa mga residente ng Datu 
Salibo, nagulantang sila nang big- 
lang umalingawngaw ang malalakas 
na mga pagsabog mula sa dalawang 
FA-50 fighter jet at dalawang MG- 
520 attack helicopter bandang alas- 
7 ng umaga. Nagpasabog din ng mga 
105 mm Howitzer na nakapwesto sa 
isang kampo ng militar. 

Dismayado ang mga residente 
dahil naganap ang pambobomba ha- 
bang ginugunita nila ang anibersar- 
yo ng pagkubkob ng Marawi City 
noong 2017. 

Sa Ifugao, 122 pamilya o higit 
500 katao ang lumikas sa Barangay 
Namal, Asipulo dulot ng malawakang 
operasyong militar ng 54th IB mata- 


pos ang diumano'y engkwentro ng 
yunit nito sa Bagong Hukbong Bayan. 

Pinigilan ng lokal na gubyerno 
ang mga residente na bumalik sa ka- 
nilang komunidad na lubhang nakaa- 
apekto sa kanilang kabuhayan. 

Dalawampu't isang beses na ki- 
nanyon ng AFP ang mabundok na 
bahagi ng Maguing, Lanao del Sur 
noong Mayo 21 mula alas-2 ng 
madaling araw hanggang hapon. Muli 
nilang kinanyon ang naturang lugar 
noong Mayo 28 ng hapon kung saan 
pitong bala ng kanyon ang kanilang 
pinasabog. Lubhang apektado ng 
mga pambobomba ang kabuhayan ng 
masang Moro sa lugar. 

Samantala, nag-istraping ang AFP 
gamit ang isang Black Hawk na heli- 
kopter sa mabundok na bahagi ng Ja- 
bonga, Agusan del Norte noong Mayo 
19. Nagdulot ng takot sa mga sibilyang 
komunidad ang naturang insidente. 

Noong Mayo 26, winasak ng mga 
nag-ooperasyong sundalo ng 62nd IB 


ang maisan at nagnakaw ng manok 
ng mga magsasaka sa Barangay 
Quintin Remo, Moises Padilla, Negros 
Occidental. Simula pa Mayo 12 ay mi- 
litarisado na ang naturang bayan at 
kalapit nitong mga bayan ng Isabela 
at La Castellana sa Negros Occiden- 
tal at Guihulngan City, Vallehermoso 
at Canlaon City sa Negros Oriental. 

Pag-aresto. Dinakip ng mga 
pulis sina Percival Dellomas at Dar- 
win Guelas, mga lider magsasaka sa 
Sorsogon, sa isang tsekpoynt sa 
mga prubinsya ng Sorsogon at Albay 
noong Mayo 28. 

Si Dellomas ay lider ng Sama- 
hang Magbubukid sa Sorsogon ha- 
bang si Guelas ay bahagi ng rehiyu- 
nal na konseho ng Kilusang Magbu- 
bukid ng Pilipinas-Bikol. Kinasuhan 
si Dellomas ng paglabag sa Anti- 
Terrorism Act habang si Guelas ay 
sinampahan ng gawa-gawang ka- 
song pagpaslang. 

Noong Hunyo 2, dinakip sa Ba- 
rangay Pinontingan, Gubat, Sor- 
sogon at sinampahan ng gawa-ga- 
wang kaso na pagpaslang si Jhen 
Estiller, myembro ng Amihan-Bicol.[B 


Kakarampot na dagdag sahod, ibibigay sa manggagawa 


M atapos ang ilang taon, dinagdagan nang katiting ng rehimeng Duterte 
ang sahod ng mga manggagawa sa bansa. Nagtaas ng sahod ang kara- 
mihan ng mga rehiyon nang P15 hanggang P110. 


Ipatutupad ang mga dagdag-sa- 
hod sa dalawa hanggang tatlong biga- 
yan sa susunod na dalawa hanggang 
tatlong taon. Magsisimula ang kalak- 
han ng mga pagtaas ngayong Hunyo. 

Sa kabilang banda, mananatiling 
nakapako sa P329 ang sahod ng mga 
manggagawa sa Region IV-B. Ga- 
yundin, malayong-malayo pa rin sa 
nakabubuhay ang sahod ng lahat sa 
kabila ng mga dagdag. 

Patuloy ang paggigiit ng mga 
manggagawa sa pangunguna ng Kilu- 
sang Mayo Uno (KMU) para sa P750 
na pambansang minimun na sahod. 

Nagprotesta sila sa harapan ng Kong- 
reso noong Mayo 23 para itulak ang 
pagsasabatas ng kanilang panawagan 
at pagkontrol sa pagsirit ng presyo ng 
langis at mga bilihin. Sinalubong ang 
protesta ng barikada ng mga pulis. 
Noong Mayo 24, naglunsad din 
ng protesta ang mga myembro ng 
KMU-Southern Mindanao Region sa 
harap ng DOLE-XI Regional Office 
para itulak ang panawagan para sa 
pambansang minimum na sahod. 
Nagkaroon ng parehong pagkilos 
na tinaguriang Flores de Endo sa 
Calamba, Laguna noong Mayo 31. 


Rehiyon 


Dagdag sahod 


P60-P90 
Region II P50-P75 
Region III P40 
Region IV-A P47-P97 
Region IV-B P35 
Region V P55 
P55-P110 
Region X P15-P22 
Region XI P31 
Region XII P32 
Region XIII P30 
NCR P33 
P50-P60 


Region I 


Region VI 


Cordillera 

37th IB, inambus ng BHB-Sultan Kudarat 


] ambagan ng isang yunit ng Bagong Hukbong Bayan (BHB)-Sultan 
Kudarat ang mga sundalo ng 37th IB na bumabaybay sa haywey 
malapit sa Sityo Babangkaw, Barangay Paril, Kalamansig, Sultan Kudarat 
noong Mayo 31. Limang sundalo ang napatay at pito ang nasugatan. Du- 
lot nito, naantala ang isasagawang operasyong kombat ng 37th IB sa 
bayan ng Palimbang. 


Ikinagalak ng mamamayan sa lugar ang inilulunsad ng BHB na kam- 
panya laban sa malakihang pagtotroso sa Timog Daguma. Sa isang ope- 
rasyon ng BHB noong Hunyo 1, matagumpay na napatigil ang iligal na 
operasyon sa Sityo Manga, Barangay Kibohol, Palimbang. Dalawang ope- 
reytor ang pansamantalang dinetine ng mga Pulang mandirigma. Ang 
grupong ito na pinamumunuan ng isang Mondragon Digandang ay kasab- 
wat ng D.M. Consunji Incorporated (DMCI) sa iligal na pagtotroso. 

Masinsing kinausap ng mga Pulang mandirigma ang mga magtotroso 
at ipinaintindi ang kahalagahan ng pagtatanggol sa lupang ninuno at pa- 
ngangalaga sa kalikasan. Nangako ang dalawa na ititigil ang iligal na 
operasyon at pakikipagtulungan sa DMCI. 

Sa Lanao del Sur, pinaputukan ng isang yunit ng BHB ang nag- 
o0perasyong yunit ng 34th IB sa mabundok na bahagi ng Maguing noong 
Mayo 25. Dalawa ang napaslang sa mga sundalo habang tatlo ang 
nasugatan. [AB] 


Mga protesta sa South Cotabato 
laban sa open-pit mining, umiigting 


ŞS: harap ng sunud-sunod na protestang inilunsad ng mga residente 
ng South Cotabato, binaligtad ni Gov. Reynaldo Tamayo Jr. noong 
Hunyo 3 ang unang resolusyon ng sangguniang panlalawigan na pahintu- 
lutang bumalik ang mapanirang open-pit mining sa prubinsya. Sa kan- 
yang pahayag sa sumunod na araw, sinabi niyang minadali ang desisyon 
at mayroong kwestyunableng mga probisyon ang resolusyon. 


Walang nakitang dahilan ang gubernador kung bakit ipawawalambisa 
ang pagbabawal dahil “matagal na nitong pinrotektahan ang mamama- 
yan ng South Cotabato.” 

Gayunpaman, kinilala niyang “ultra vires” o lagpas sa awtoridad ng 
pamahalaang panlalawigan ang pagbabawal sa open-pit mining dahil 
umiiral ang isang pambansang kautusan na nagpapahintulot nito. Ang 
naturang kautusan (Executive Order 130) ay inilabas ni Rodrigo Duterte 
noong Abril 2021. Sa gayon, aminado siyang wala itong epekto sa pla- 
nong pagtutuloy ng operasyon ng Sagittarius Mines Inc. na itinuturing na 
pinakamapangwasak sa lahat ng mga operasyong open-pit sa prubinsya. 

Pinuri ng mga grupong makakalikasan, relihiyoso at pansektor ang 
desisyon ni Tamayo. Nanawagan sila sa sangguniang panlalawigan na ki- 
lalanin ang desisyon at igalang ang pagtutol ng libu-libong mamamayan 
ng South Cotabato. Ani Leon Dulce ng Kalikasan PNE, dapat bawiin ng lo- 
kal na pamahalaan ang mga permit na nagpapahintulot sa open-pit na 
pagmimina sa lugar. 

Kabilang sa mga nagprotesta ang diocese ng Marbel na nangakong 
magpapatuloy na maging mapagbantay. [ab] 

Boykot ng mga manggagawa sa 
Bicol Steel Trading. Nagtipon ang 
mga empleyado ng Bicol Steel Tower 
Trading Corporation sa Diversion 
Road, Naga City noong Mayo 30-31 
upang batikusin ang hindi patas na 
mga patakaran at barat na pagpapa- 
sahod ng kumpanya. Nagbebenta ang 
kumpanya ng bakal na pangkonstruk- 
syon. 


#NeverAgain sa Cebu at Iloilo. 
Noong Mayo 21, nagtipon ang mga 
nakaligtas at pamilya ng mga martir 
ng batas militar sa Redemptorist 
Compound sa Cebu City para gunita- 
in ang mga kalupitan ng diktadurang 
Marcos Sr. Nagtirik din sila ng kan- 
dila at nag-alay ng panalangin para sa 
lahat ng biktima ng karahasan ng es- 
tado. 


Sa Iloilo City, martsa kontra-tiraniya, 
disimpormasyon at pambabaluktot sa 
kasaysayan ang inilunsad ng mga 
progresibong grupo tungong Iloilo 
Provincial Capitol. Bago nito, Mayo 
20, binuo ng National Union of Stu- 
dents of the Philippines-Panay ang 
Kabataan Against the Return of 
Marcos-Duterte Alliance. 


Mga protesta ng kabataan at 
manggagawa sa Laguna. Ikinasa ng 
Youth Defy Marcos and Duterte- 
Southern Tagalog ang Protesta de 
Mayo mula Mayo 25 hanggang 27 sa 
Carabao Park, University of the Phi- 
lippines-Los Baños. Ito ay pagtutol 
sa pag-upo ni Ferdinand Marcos Jr. 
bilang ika-17 presidente ng bansa. 


Samantala, noong Hunyo 4, ikinasa 
ng mga manggagawa, rider, drayber 
at sorter ng J&T Express ang kani- 
lang protesta at nalabanan ang pam- 
bubuwag dito ng mga pulis. Nagwel- 
ga sila para batikusin ang pambabarat 
sa sahod, iligal na tanggalan at union 
busting, kawalan ng benepisyo at ka- 
ligtasan sa paggawa. Tinutulan din 
nila ang iligal na pagsisante sa pa- 
ngulo ng United Rank and File 
Employees ng kumpanyang J&T 
Express sa prubinsya. 


Lumalangoy sa dagat ng tubo ang mga Villar 


[ binuhos ng umaabot sa 60,000 kabahayan at negosyo sa Angeles City mula 
noong Mayo 14 ang kanilang galit sa palpak na serbisyo sa tubig ng Pri- 
meWater Infrastructure Corporation na pagmamay-ari ng bilyunaryong si 
Manny Villar. Mahigit isang linggong nagdusa ang mga residente ng 22 sa 33 
barangay ng naturang syudad sa kawalan ng tubig sa kani-kanilang lugar. 
Kung dumaloy man, mahina o madumi ang tulo sa mga gripo. 


Ang bulok na serbisyong ito ay 
pag-uulit ng halos araw-araw na 
kalbaryo ng mga konsyumer mula 
noong Nobyembre 2020. Noon pa 
man ay tinukoy na nilang lumala ang 
kalagayan ng serbisyong tubig mula 
nang pumasok ang PrimeWater at 
Angeles City Water District sa joint 
venture agreement (JVA) na naglipat 
ng pampublikong serbisyo tungo sa 
pribadong kontrol. 

Ang reklamo sa Angeles City ay 
siya ring reklamo ng mga konsyumer 
at empleyado ng maraming iba pang 
water district na kinontrol ng 
PrimeWater. Sa Caraga, sinabi ng 
mga manedyer ng mga water district 
na lubhang disbentahe at pabigat sa 
publiko ang mga kontrata dahil ibini- 
gay sa PrimeWater ang operasyon, 
pagmantine at pagsingil sa serbisyo 
sa tubig. 

Kabilang ang mga kontrata ng 
PrimeWater sa nagbigay ng milyun- 
milyong tubo kay Manny Villar, dag- 
dag sa kanyang mga negosyo sa lu- 
pain at pabahay. Sa ilalim ng 
paghahari ni Rodrigo Duterte, 
taun-taon siyang nagkamal ng 
tubo at ngayo'y pinakamaya- 
mang bilyunaryo sa bansa. 


Tumatabo ng milyun-milyong 
piso sa gubyerno 

Taun-taong lumiliit ang kita 
ng mga water district sa mga 
bayan at syudad ng Mabalacat, 
San Fernando, Floridablanca, 
Guagua at Lubao, pawang nasa 
Pampanga. Noong 2020, uma- 
bot sa abereyds na P24.42 mil- 
yon ang naitalang pagkalugi ng 
mga ito. Ito ay mula nang 
kontrolin ng PrimeWater ang 
mga pampublikong ahensya sa 
distribusyon ng tubig noong 
2016-2018. 

Sa kabilang panig, tumatabo na- 
man ng kita ang PrimeWater na may 
kontrol sa distribusyon ng tubig. Sa 
syudad ng San Fernando pa lamang, 
tumabo ng abereyds na P6.8 milyon 
taun-taon ang kumpanya noong 
2017-2020. 

Sa karatig na prubinsya, nalugi 
nang P33 milyon ang Tarlac City Wa- 
ter District mula nang pumasok sa 
JVA noong 2019. Sa Bulacan, lugi rin 
ang Marilao Water District nang P50 
milyon sa unang taon pa lamang. 

Noong 2021, iniulat ng Commis- 
sion on Audit ang mga paglabag ng 
PrimeWater sa mga kontrata sa di 
bababa sa 38 water district sa buong 
kapuluan. Kabilang sa mga ito ang 
paglilihim ng plano sa hatian ng kita 
at kawalan ng plano sa pagpapaun- 
lad at pagtiyak ng suplay ng tubig. 

Hindi rin nagbayad ng buwis sa 
prangkisa ang PrimeWater, maging ng 
pinagkasunduang ilalagak na pondo sa 
water district. Gayundin, hindi nagla- 
bas ng puhunan ang kumpanya para 


paunlarin ang yutilidad, at ipinabali- 
kat ang mga ito sa mga water district. 

Samantala, ang karaniwang 
konsyumer ang pinipiga sa kabila ng 
kulang, palpak at mahal na serbisyo. 
Naging karaniwan sa mga prangkisa 
ng PrimeWater ang pagtaas ng singil 
kahit walang pampublikong konsul- 
tasyon. Umaabot sa 300% ang abe- 
reyds na inilaking singil sa mga kon- 
syumer. Naging talamak din ang ma- 
lawakang pagtanggal sa mga emple- 
yado ng water district upang palitan 
ng mga tauhan na walang benepisyo. 
Kaya't naging banaag ng pag-asa 
ang matagumpay na paglaban ng 
unyon ng mga empleyado ng Bacolod 
City Water District (Baciwa) noong 
Agosto 2021 laban sa iligal na pagsi- 
sante sa 60 myembro nila. 


Bumubuhos ng pabor 

Kabilang si Manny Villar sa mga 
pinakapinapaburang oligarko mata- 
pos niyang pondohan ang pagkandi- 
dato bilang presidente ni Rodrigo 
Duterte noong 2016. Maliban sa su- 
sing mga pusisyon sa gubyerno para 
sa mga Villar, kabilang ang mga JVA 
ng PrimeWater sa makakatas na 
kontratang ipinambayad-utang ni 
Duterte sa kanyang padrino. 

Mula 2016 ay agresibo nang pi- 
nasok ng PrimeWater ang 
mga water district. Mula sa 
mahigit 70 lamang noong ka- 
tapusan ng 2019, pagpasok 
ng 2021 ay kontrolado na ni 
Villar ang mga yutilidad sa 
tubig sa may 124 bayan at 
syudad sa buong bansa, o 
halos sangkapat ng humigit- 
kumulang 500 water district 
sa Pilipinas. 

Ngayong lumakas pa ang 
kapangyarihan sa pulitika ng 
pamilyang Villar na nagsasa- 
peligro sa natitira pang mga 
water district, ay iginuguhit 
din ng mga konsyumer tulad 

ng sa Angeles City, at mga 
( | empleyado tulad ng sa Baci- 
wa ang kanilang pagtatang- 
gol. 

Muling pang-aagaw ng lupa 
sa mga plantasyon ng oil palm 


U maarangkada ang pagbibigay ng indibidwal na mga titulo sa mga mang- 
gagawang bukid sa mga plantasyon ng oil palm sa Agusan del Sur nitong 
nagdaang mga buwan. Alinsunod ito sa Support to Parcelization of Lands for 
Individual Titling o programang SPLIT ng World Bank na ipinangalandakang 
magsasakatuparan ng “tunay na reporma sa lupa.” Ang totoo, paraan ito para 
pabilisin ang pagbebenta ng parse-parselang lupa na sakop ng kolektibong ti- 
tulo at mga kooperatibang nagpapatakbo rito. Pamamaraan din ito para padu- 
lasin ang muling pagkonsentra sa masasaklaw na lupa sa kontrol ng dati at ba- 


gong mga kumpanya sa palm oil. 


Saklaw ng programang SPLIT 
ang 51,000 ektarya sa Agusan del 
Sur na dating pagmamay-ari ng 
NDC-Guthrie Plantations, Inc., isang 
kumpanyang Malaysian na umiral at 
pinaboran sa panahon ng diktador 
na si Ferdinand Marcos Sr. Matapos 
“ipamahagi” ang lupa noong 1995, 
patuloy na nagtrabaho ang mga “be- 
nepisyaryo” sa plantasyon sa ilalim 
ng mga kooperatibang itinayo para 
maging “kasosyo” ng humaliling mga 
kumpanya sa NDC-Guthrie—ang Fili- 
pinas Palm Oil Plantation Inc. (FPPI) 
at Agusan Plantation Inc. (API). Ang 
mga ito ang pinakamalalaking kum- 
panya ng palm oil sa bansa. Kontro- 
lado nila ang bentahan at pagpopro- 
seso ng inaaning bunga ng oil palm 
sa buong Caraga—Agusan del Norte 
at Agusan del Sur, Surigao del Norte 
at Surigao del Sur at iba pa. 

Sa matagal na panahon, tuma- 
tanggap lamang ng kakarampot na 
P3,000 na dibidendo kada tatlong 
buwan ang mga benepisyaryo ng hu- 
wad na reporma sa lupa. Dahil dito, 
marami sa kanila ang natutuwang 
mabigyan ng indibidwal na titulo sa 
3-ektaryang lupa na nararapat sa 
kanila. 

Gayunpaman, kasabay ng pama- 
mahagi ng indibidwal na titulo ang 
programang ekspansyon ng planta- 
syon at produksyon ng oil palm sa 
rehiyon. Noong 2020, sinang-ayunan 
ng rehimeng Duterte ang petisyon ng 
Eastern Petroleum Group of Compa- 
nies, isang kumpanyang Amerikano, 
na mag-opereyt ng 50,000 ektar- 
yang plantasyon ng oil palm sa susu- 
nod na mga taon, at sa kalaunan, 

200,000 ektarya sa Caraga. Ibig sa- 
bihin, sasaklawin ng kumpanya ang 
mga lupang mayroon nang nakata- 
nim at nakatakda pang taniman ng 
oil palm. Sa ngayon, nasa 25,828 ek- 
taryang lupa ang saklaw ng produk- 
syon ng palm oil sa rehiyon. 


Huwad na reporma sa lupa 

Pagpapatuloy lamang ang prog- 
ramang SPLIT sa huwad na reporma 
sa lupa na nagbaon sa mga magsa- 
saka sa ibayong kahirapan at nag- 
sadlak sa kanila sa matinding milita- 
risasyon. Noong 2015 at 2017, ibini- 
gay ng Department of Agrarian 
Reform (DAR) sa 334 magsasaka at 
iba pang benepisyaryo ang 1,300 ek- 
taryang “sobrang lupa” ng FPPI at 
API. 

Dahil bahagi ng plantasyon, ang 
lupang ipinamahagi ay tadtad na ng 
oil palm. Para kumita, kailangan ng 
mga magsasaka na ibenta ang mga 
bunga nito sa dalawang kumpanya. 

Para gipitin ang mga magsasaka, 
tumanggi ang mga kumpanya na bil- 
hin ang kanilang aning bunga, o kung 
binibili man, nasa pinakamababang 
presyo na P2 kada kilo. Dahil dito, 
maraming bunga ang nabubulok na 
lamang at di na mapakinabangan. 
Pinagbabayad din sila ng mga kum- 
panya ng amortisasyon na 20% sa 
kanilang kita. Pinalabas ng mga ito 
na para sa pagpapaunlad ng kanilang 
kalagayan ang bayaring ito. 

Kasabay ng pagsabotahe sa ka- 
buhayan ng mga magsasaka ang mga 
maniobra para palayasin sila sa lu- 
gar. Katambal ang 75th IB at mga 
bandidong grupong paramilitar, wa- 


lang awat ang iligal na pang-aaresto, 
detensyon, pananakot at panggigipit. 
Laganap ang malisyosong pagpara- 
tang sa mga magsasaka bilang mga 
myembro ng Bagong Hukbong Bayan 
at pwersahang pagpapasurender sa 
kanila. Humahantong ang mga ito sa 
ekstrahudisyal na pamamaslang. Pi- 
nakahuling biktima nito si Junjun No- 
tarte, 42, na binaril at napatay ng 
mga ahente ng estado noong Mayo 
18 sa Barangay Manat, Trento, Agu- 
san del Sur. Isa si Notarte sa mga 
benepisyaryong ginawaran ng lupa 
ng DAR na matatag na lumalaban sa 
muling pang-aagaw ng API sa kani- 
lang mga parsela ng lupa. 

Resulta ng tuluy-tuloy na pang- 
gigipit, unti-unting nabawi ng mga 
kumpanya ang lupang naipamahagi 
na. Sa kaso ng API, nabawi na nito 
noong 2020 ang 709 ektarya sa ka- 
buuang 900 ektaryang iginawad sa 
mga magsasaka. Sa 204 orihinal na 
benepisyaryo, 78 na magsasaka na 
lamang ang may hawak ng sariling 
lupa. Patuloy namang nakikibaka 
ang mga magsasaka sa FPPI laban 
sa mga maniobra ng kumpanya na 
palayasin sila at agawin ang kani- 
lang mga sakahan. 2] 

MapaLino SAL ITA 


SUSPENDED 


@prwc info akawnt ng PKP 
#Iseldasilmelda sa Twitter na arbitraryong 
tinanggal noong Hunyo 3. 
tumampok na panawagan 
sa Twitter matapos ang 
pahayag ni Imee Marcos na 
“nawala ang lahat ng sakit” 
ng kanyang inang si Imelda 
sa araw ng proklamasyon ni 
Ferdinand Marcos Jr. 


Bahagi ito sa pagbusal sa 
anti-imperyalistang mga 
boses sa social media. 
Kasabay na isinuspinde ang 
@cpp angbayan, 
@sineproletaryo at akawnt 
ni @JoseMariaSison. 


e 
1 milyon 
ang nalulugmok sa labis na 


kahirapan kada 33 oras habang 
may 


1 bagong 
bilyunaryo 


kada 30 oras sa kasagsagan ng 
pandemya. Dahil dito, lalupang 
tumindi ang di pagkakapantay- 
pantay na dulot ng pagsirit ng 
mga presyo ng pagkain at langis. 


Pinagkunan: Pagpiga ng Tubo sa Pagdurusa, 
Oxfam International, 2022 


$35% 
BILYON 


o 300% na mas mataas ang kinita 
ng 5 pinakamalaking kumpanya sa 
langis sa unang kwarto ng taon 
kumpara sa unang kwarto ng 2021. 
Sinamantala nila ang gera sa Ukraine 
para artipisyal na itaas ang presyo ng 
krudong langis sa buong mundo. 


Hermes 900 


Pinagkunan: Center for American Progress, 


na drone ang bumagsak sa magubat na bahagi ng Bukidnon noong Mayo 28. Mayo 2022 
Gawa ang drone ng Elbit Systems, isa sa mga kumpanyang militar ng Israel na 
kumikita sa pang-aabuso sa mga karapatang-tao ng mga Palestino, migrante at 


mga minoridad sa buong mundo. 


4% ang 
ibinagsak ng 
tunay na 
halaga ng 
sahod 


sa loob ng 6 na taong panunungkulan 
ni Duterte dulot ng walang-awat na 
pagsirit ng presyo ng mga bilihin. 


23% 


lamang sa P616 bilyong 
inutang ng rehimeng 
Duterte para umano 
apulain ang pandemyang 
Covid-19 ang inilaan sa 
tiyak na mga programa 
para rito. Hindi masabi 
kung saan inilaan ang 
5196 habang 2696 ay 
napunta sa mga 
programang walang 
kinalaman sa pandemya. 


insidente ng pamamaril sa loob 
ng mga paaralan sa US nitong 
2022 na nagresulta sa 40 
pagkamatay at 78 pagkasugat 
ng mga indibidwal, karamihan 
mga estudyante. Pinakahuli rito 
ang pamamaril sa Uvalde, 
Texas kung saan 17 bata at 2 
guro ang napatay. 


Pinagkunan: Everytown for Gun Safety 

Mapait na kalagayan ng mamimingwit ng tuna 


R esto para sa isang mamimingwit ng tuna ang mataas na antas ng kasa- 
nayan at mahabang pasensya para makahuli ng isang malaki at de-kalidad 
na tuna. Dobleng ingat ang kailangan sa paghahawak ng tuna dahil bumabag- 
sak ang presyo nito kapag bugbog o sira ang laman ng isda. Kung kaunti o wa- 
lang nahuli, uuwi silang walang laman ang bulsa. 


Ganito ang kalagayan ng mga 
manggagawa sa pangingisdang 
handlining o pamimingwit ng tuna sa 
General Santos City. Bagaman may 
mas abante at mabilis na mga para- 
an, itinuturing ang tradisyunal na 
pamimingwit bilang pinakamainam 
at maingat na paraan para sa pang- 
huhuli ng piling klase ng tunang 
tambakol (yellowfin). 

Sa sektor ng industriya ng tuna 
sa syudad, pinakamalaki ang bilang 
ng mga mamimingwit o handliner. 
Umaabot sa 3,500 na sasakyang da- 
gat at 71,000 mangingisda ang 
sangkot sa gawaing ito. Ang ilan sa 
malalaking opereytor ng handlining 
ay mga indibidwal at kumpanyang 
nagmamay-ari rin ng mga yunit ng 
purse seiners o onay. 

Noong 2020, umabot sa 59,618 
metriko tonelada (MT) ang produkto 
ng mga handliner, o 23.4% ng ka- 
buuang 254,779.32 MT ng tunang 
dumaong sa lunsod. Ang bulto nito 
at may pinakamagandang kalidad ay 
ini-eksport bilang sariwa, pinalamig 
at yeladong isda (42,445 MT), at ti- 
napang mga produkto (3,420 MT). 
Umaabot sa $136.5 milyon o P7 bil- 
yon ang halaga nito. 


Pagsasamantala, pagkakabaon 
sa utang at pang-aalipin 

May dalawang tipo ng mami- 
mingwit. Ang mga palaran ay nami- 
mingwit sa karagatang saklaw ng 
mga munisipalidad o 15 kilometro 
buhat sa baybayin. Maliliit at mahi- 
hina ang makina ng kanilang mga 
bangka at kaya lamang sa magda- 
magang pangingisda. 

Ang mga pamariles naman ay 
gumagamit ng malalaking pumpboat 
o bangkang pangisda at lumalayag 
sa karagatan ng timog Pilipinas 
hanggang sa labas ng bansa. May 
dala-dala ang mga ito ng maliliit na 

bangkang ginagamit sa pamimingwit 
(kawa-kawa), at sinusuhayan ng mas 
malalaking barko (pakura). Mayroon 
itong walo hanggang 20 mandaragat, 
depende sa laki ng bangka. Tumata- 
gal ng mula 10 araw hanggang tat- 
long buwan ang kanilang paglalayag. 

Hindi saklaw ng bilateral na mga 
kasunduan sa dayuhang pangingisda 
ang operasyong handlining. Dahil sa 
papaliit na bolyum ng isda sa kara- 
gatan ng bansa, napipilitan ang mga 
mangingisdang pamariles na maki- 
pagsapalaran sa mga karagatan sa 
teritoryo ng Indonesia, Papua New 
Guinea, Australia, Palau at Fiji. Li- 
ban sa masungit na panahon, banta 
rin sa kanila ang mga pirata at ibang 
elementong kriminal na maaaring 
maengkwentro nila sa karagatan. 

Kulang din sila sa mga kagami- 
tang pangkaligtasan at kasanayan 
sa paggamit ng mga ito, kaya kara- 
niwan ang mga aksidenteng may na- 
mamatay o lubhang nasusugatan. 

Sa kalakhan, umiiral ang siste- 
mang kabo sa pang-eempleyo ng 
mamimingwit kahit matagal na itong 
ipinagbabawal ng batas. Walang 
umiiral na pormal na mga kasunduan 
sa pag-empleyo. Hindi sila itinutu- 
ring na empleyado ng kanilang mga 
amo kundi “kasosyo” at ibinabatay 
sa bawat paglalayag ang kanilang 


sahod. Ito ay kahit mahigit 10 taon 
na silang nagtatrabaho sa isang par- 
tikular na opereytor. 

Hindi nasusunod ang minimum 
na sahod at mga benepisyo sa pag- 
dadahilan ng mga opereytor na di ti- 
yak ang dami ng huli at laki ng kani- 
lang kita. Kalimitang ipinapatupad 
ang partehan ng kita o sistemang 
“nilima” kung saan 20% ng kabuuang 
kita ang kanilang matatanggap. La- 
hat ng gastos sa produksyon ay ki- 
nukuha sa kabuuang kita. Ang nati- 
tira (madalas na 50%) ay “malinis 
na kita” na pinaghahatian ng ope- 
reytor at may-ari ng bangka. Mada- 
las na ang mga may-ari ng bangka at 
opereytor din ang bumibili ng huling 
tuna at nagbebenta sa mga ito sa 
napakataas na halaga sa mga 
merkado. 

Dahil laging kinakapos, karani- 
wang nangungutang ang mga man- 
daragat sa kanilang opereytor, mga 
tindahan, at lokal na mga usurero. 
Umaabot nang 20% ang interes na 
ipinapataw sa napakamahal nang 
mga bilihin. Dahil kulang na kulang 
ang sahod, naoobliga silang humingi 
ng “advance” o paunang bayad na 
lalupang nagbabaon sa kanila sa 
utang. 

Sa kaso ng mga palaran, binaba- 
rat ng mga komersyante ang pagbili 
ng kanilang huling tuna. Bukambibig 
ng mga ito ang pagtaas ng presyo ng 
petrolyo bilang dahilan ng pagmahal 
ng tuna sa merkado pero hindi na- 
man nila itinataas ang presyo ng 
pagbili sa mga mangingisda. [as] 


Trahedyang Marcopper, pamana ng diktadurang Marcos Sr. 


M 


aituturing na tagumpay ang desisyon ng Regional Trial Court sa Marin- 
duque noong Mayo 16 na nag-oobliga sa Marcopper Mining Corpora- 


tion na magbayad ng danyos nang hanggang P10 milyon para sa insidente ng 
mine spill noong 1993. Gayunpaman, hindi matutumbasan ng kahit anong ha- 
laga ang paulit-ulit at matagalang mga pinsalang idinulot ng pagmimina ng 
kumpanya sa mamamayan ng Marinduque. 


Nagmula ang hatol sa kasong 
isinampa ng 30 indibidwal kaugnay 
sa pagkawasak ng dam ng kumpanya 
na nagresulta sa pagbaha at pagka- 
sira ng kabuhayan ng mga residente 
ng dalawang barangay sa Mogpog, 
Marinduque. Nasundan ito ng mas 
malaking trahedya nang mawasak 
ang dam ng basura at tumapon sa 
Boac River ang halos 200 milyong 
toneladang nakalalasong kemikal 


noong Marso 24, 1996. Ang insiden- 
teng ito, na itinuturing na pinaka- 
malala sa kasaysayan ng bansa, ay 
may matagalang pinsala sa buhay at 
kabuhayan ng mga Marinduqueño. 
Ang mga trahedyang idinulot ng 
Marcopper ay kabilang sa mga pa- 
mana ng diktadurang Marcos na 
hanggang ngayon ay iniinda ng ma- 
mamayan. Itinatag ang kumpanya 
noong 1969 gamit ang pondo mula sa 


Asian Development Bank, na noo'y 
nagmamay-ari ng 40% nito. Noong 
1975, pinahintulutan ni Ferdinand 
Marcos Sr. ang kumpanya na mag- 
tapon ng basura sa Calancan Bay sa 
kabila ng malawak na pagtutol ng 
residente sa isla. Sa pamamagitan 
ng kanyang mga kroni, pinagmay-ari 
ng diktador ang 49% sa korpora- 
syon. Gamit ang estado-poder, pini- 
gilan niya ang mga pagbatikos at 
pagsalungat ng mamamayan sa mi- 
nahan. Isinuspinde niya ang mga re- 
gulasyong pangkapaligiran kahit 
malinaw ang pinsalang idudulot nito 
sa kalapit na mga komunidad. 

Para sa dagdag na detalye, basa- 
hin ang artikulosawww.cpp.ph.  (@ 


Kampanya kontra inter-imperyalistang 
gera, inilunsad 


O: pangunguna ng International League of Peoples’ Struggles 
(ILPS) at mga organisasyon sa ilalim ng Bagong Alyansang Ma- 
kabayan, inilunsad noong Mayo 21 ang Internasyunal na Kampan- 
yang Kontra-Gera (International Anti-War Campaign) sa pamamagi- 
tan ng pagprotesta sa harap ng embahada ng US sa Maynila. Mara- 
has na binuwag ang programa at inaresto sina Lloyd Manango, bi- 
se-presidente ng League of Filipino Students at Kathy Yamzon ng 
Defend Jobs-Philippines. Napalaya sila ng kanilang mga abugado ma- 
tapos ang limang oras. 

Layon ng kampanya na ilantad at batikusin ang panunulsol ng ge- 
ra ng US, mga alyado nito at malaking masmidya. Ayon sa ILPS, ang 
malawak na disimpormasyon na pumapanig sa interes ng pandaigdi- 
gang militarismo ay banta sa pakikibaka ng mamamayan para sa sari- 
ling pagpapasya laban sa gera, okupasyon at iba pang porma ng im- 
peryalistang interbensyon. 

Kinundena rin ng ILPS ang inter-imperyalistang pagtatagisan ng 
US-NATO (North Atlantic Treaty Organization) at Russia na nagdulot 
ng labis na karahasan at kahirapan sa mamamayan ng Ukraine. 

Anang ILPS, “Mas marami pang digmang katulad nito ang sisik- 
lab habang bumabaling ang imperyalismong US sa militarismo at ge- 
rang pandaigdigan para tiyakin ang tubo at pahupain ang mga epekto 
ng kasalukuyang krisis sa ekonomya.” 

Tinukoy ng grupo ang hegemonya ng US sa Southeast Asia na na- 
kaangkla sa dominasyong militar ng US sa Pilipinas bilang panguna- 
hing salalayan ng pagtatanggol ng estratehikong interes nito sa rehi- 
yon. Isa ang US sa pinakaunang bumati kay Ferdinand Marcos Jr. sa 
kanyang “tagumpay” sa nakaraang eleksyon. 

Itinaon ang pagkilos sa upisyal na pagbisita ni Biden sa mga ban- 
sa sa Asia mula Mayo 20 hanggang 24. [as] 


10 


Boykot sa ika-9 
na Summit of the Americas 


NAGPAABOT ANG ILANG bansa sa Latin 
America at Caribbean na hindi dadalo 
ang kanilang mga pinuno sa isasagawang 
ika-9 na Summit of the Americas sa da- 
rating na Hunyo 6-10 na pinatawag ng 
gubyernong Biden sa Los Angeles City. 

Naunang ipinabatid ng Caribbean 
Community noong unang linggo ng Mayo na 
kung mayroong bansa sa America na hindi 
iimbitahan sa pagtitipon, ang 14 na ban- 
sang kasapi nito ay malamang na hindi rin 
dadalo. Sinabi ni Biden na hindi niya iimbi- 
tahan ang Cuba, Nicaragua at Venezuela. 

Sa isinagawang pulong ng mga pinuno 
ng ALBA-TCP (Alianza Bolivariana para 
los Pueblos de Nuestra América-Tratado 
de Comercio de los Pueblos o Alyansang 
Bolivarian para sa Mamamayan ng Ating 
America-Tratado sa Kalakalan ng 
Mamamayan) noong Mayo 27 sinabi ni 
Miguel Mario Díaz-Canel Bermúdez, pre- 
sidente ng Cuba, na mahalaga para sa 
mga bansa sa Latin America at Carribean 
na palakasin ang “nagsasariling malakas 
na tinig, pagtutulungan at koordinasyon” 
para ipagtanggol at paunlarin ang sobe- 
ranya ng kanilang mga bansa. 

Ikinasa ng gubyernong Biden ang 
pagtitipon para amuin ang mga bansa sa 
kanilang bakuran na unti-unting nagiging 
malapit sa katunggali nitong China. O 


Hunyo 7, 2022 ANG BAYAN 


